CELEX: E2021P0005
Language: et
Date: 2021-12-08 00:00:00
Title: Reykjavíki ringkonnakohtu (Héraðsdómur Reykjavíkur) 8. detsembri 2021. aasta taotlus saada EFTA kohtult nõuandev arvamus kohtuasjas Anna Bryndís Einarsdóttir vs. Islandi riigikassa (Kohtuasi E-5/21) 2022/C 153/07

7.4.2022   
            
            
               ET
            
            
               Euroopa Liidu Teataja
            
            
               C 153/13
            
         
      Reykjavíki ringkonnakohtu (Héraðsdómur Reykjavíkur) 8. detsembri 2021. aasta taotlus saada EFTA kohtult nõuandev arvamus kohtuasjas Anna Bryndís Einarsdóttir vs. Islandi riigikassa
      (Kohtuasi E-5/21)
      (2022/C 153/07)
      Reykjavíki ringkonnakohus (Héraðsdómur Reykjavíkur) esitas 8. detsembri 2021. aasta kirjas, mis saabus kohtu kantseleisse 13. detsembril 2021, EFTA kohtule taotluse nõuandva arvamuse saamiseks kohtuasjas Anna Bryndís Einarsdóttir vs. Islandi riigikassa. Arvamust taotletakse järgmises küsimuses.
      Kas määruse (EÜ) nr 883/2004 (sotsiaalkindlustussüsteemide koordineerimise kohta) artikkel 6 (vt ka sama määruse artikli 21 lõige 3) kohustab EMP riiki ema- ja isapuhkusega seotud hüvitiste arvutamisel võrdlustulu arvutama isiku kogu Euroopa Majanduspiirkonna tööturul teenitud kogupalga alusel? Kas see, kui arvesse võetakse ainult isiku kogupalka elukohariigi tööturul, on vastuolus eespool nimetatud sätte ja EMP lepingu põhimõtetega (vt näiteks EMP lepingu artikkel 29)?